CELEX: 62021CN0813
Language: fi
Date: 2021-12-20 00:00:00
Title: Asia C-813/21: Ennakkoratkaisupyyntö, jonka Audiencia Provincial de Barcelona (Espanja) on esittänyt 20.12.2021 – OK ja PI v. Banco Sabadell

30.5.2022   
            
            
               FI
            
            
               Euroopan unionin virallinen lehti
            
            
               C 213/20
            
         
      Ennakkoratkaisupyyntö, jonka Audiencia Provincial de Barcelona (Espanja) on esittänyt 20.12.2021 – OK ja PI v. Banco Sabadell
      (Asia C-813/21)
      (2022/C 213/27)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Audiencia Provincial de Barcelona (Espanja)
      
         Pääasian asianosaiset
      
      
         Valittajat: OK ja PI
      
         Valituksen vastapuoli: Banco Sabadell
      
         Ennakkoratkaisukysymykset
      
      
                  1)
               
               
                  Kun kyse on sopimusehdon, jolla lainansaaja velvoitetaan vastaamaan sopimuksen tekemisestä aiheutuvista kuluista, pätemättömyyden toteamisesta aiheutuviin palauttamista koskeviin vaikutuksiin vetoamisesta, voidaanko direktiivin 93/2013 (1) 6 artiklan 1 kohdan ja 7 artiklan 1 kohdan mukaisena pitää sitä, että tätä varten asetetaan kymmenen vuoden vanhentumisaika, joka alkaa kulua siitä, kun kuluttaja on maksanut viimeisen laskun ja kun ehdon vaikutukset ovat sen seurauksena lakanneet, jolloin kuluttaja on tietoinen ehdon kohtuuttomuuden perusteena olevista tosiseikoista, vai onko kuluttajalla niiden lisäksi oltava tieto tosiseikkojen oikeudellisesta arvioinnista?
                  Jos kuluttajalla on oltava tieto tosiseikkojen oikeudellisesta arvioinnista, onko vanhentumisajan alkamisen edellytykseksi asetettava se, että ehdon pätemättömyydellä on oikeuskäytännössä vahvistettu peruste, vai voiko kansallinen tuomioistuin ottaa huomioon myös muita seikkoja?
               
            
                  2)
               
               
                  Kun palauttamista koskevalle vaatimukselle asetettu vanhentumisaika on pitkä eli kymmenen vuotta, milloin kuluttajan on voitava saada tieto ehdon kohtuuttomuudesta ja kuluttajalle direktiivissä annetuista oikeuksista: ennen vanhentumisajan alkamista vai ennen sen päättymistä?
               
            
         (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL 1993, L 95, s. 29).